Public procurement notice: Prior Information Notice Without Call For Competition
Published: 2023-05-31
Buyer: Oikeusrekisterikeskus
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Oikeusrekisterikeskus valmistelee kilpailutusta mobiilisovelluksesta kokonaispalveluna. Hankintayksikkönä tulevassa hankinnassa toimii Oikeusrekisterikeskus. Tilaajan Asiakkaana on Rikosseuraamuslaitos (jäljempänä Rise). Tämä ei ole hankintailmoitus eikä tarjouspyyntö, vaan ennakkotietoilmoitus mahdollisille hankinnasta kiinnostuneille yrityksille.
Tavoitteena on tarjota yhdyskuntaseuraamusasiakkaille ja heidän nimetyille asiakastyöntekijöilleen mobiilisovellus, joka on tietoturvallinen ja käyttö on ajasta ja paikasta riippumatonta. Sovellus tulee olla käytettävissä sekä Android että iOS laitteilla ja web-sovelluksena ja lisäksi ladattavissa App Storesta ja Google Playsta. Mobiilisovellus toimii mm. yhteydenpitovälineenä nimetyn asiakastyöntekijän ja asiakkaan välillä. Yhteydenpitoa voi tehdä sekä soittamalla, pikaviestein että videopuhelulla sekä kuvia ja dokumentteja välittämällä. Applikaation tulee sisältää myös seuraavat toiminnallisuudet; asiakkaan pääsy ulkoisiin linkkeihin sekä hänen kalenterimerkintänsä, muistiinpanot ja päiväkirjamerkinnät avointa tekstikenttää ja kuvakkeita käyttäen.
Sovelluksen käyttäjäryhmät ovat Rikosseuraamuslaitoksen asiakastyöntekijät ja yhdyskuntapalvelua sekä valvontarangaistusta suorittavat, ehdollisen vankeusrangaistuksen ja yhdistelmärangaistuksen valvonnassa olevat sekä valvottuun koevapauteen sijoitetut henkilöt.
Rikosseuraamuslaitos vastaa yhdyskuntaseuraamusten ja vankeuksien täytäntöönpanosta ja tutkintavankeuksien toimeenpanosta Suomessa. Yhdyskuntaseuraamusten mobiilisovellusta tulee käyttämään päivittäin arviolta yhteensä n. 2 000 Rikosseuraamuslaitoksen asiakasta ja työntekijää.
Risen strategisena tavoitteena on hyödyntää ja lisätä digitalisaation käyttömahdollisuuksia asiakastyössä sekä lisätä asiakkaan osallisuutta ja aktiivisuutta omassa seuraamusprosessissaan. Valtakunnalliset suositukset laadukkaasta ja vaikuttavasta yhdyskuntaseuraamustyöstä on laadittu yhdyskuntaseuraamustyön kehittämishankkeen aikana vuosina (2013–2016). Yhdyskuntaseuraamustyön mobiilisovelluksen kehittäminen linkittyy hankkeessa tehtyihin laatusuosituksiin.
Projektin lopputuotos on aikaan ja paikkaan sitoutumaton sekä tietoturvallinen Risen arvioivaa ja suunnitelmallista yksilötyötä tukeva työkalu digitaalisessa muodossa. Työkalulla lisätään asiakkaan mahdollisuutta olla aktiivinen osapuoli omassa seuraamusaikaisessa työskentelyssä. Sovelluksen käytön myötä yhteydenpidon määrät ja tavat lisääntyvät määritellyn tason mukaisesta. Sovelluksen käytön myötä tuetaan myös asiakkaiden digitaitojen kehitystä.
Tulevan hankinnan lopputuotoksena syntyy Rikosseuraamusalaitokselle moderni, helppokäyttöinen ja kellonaikaan sitoutumaton mobiilisovellus. Toteutettava kokonaisuus on digitalisaatiota hyödyntävä työkalu asiakastyöntekijöille ja asiakkaalle, joka tukee avoimuutta ja reaaliaikaista työtä sekä mahdollistaa asiakkaan osallisuutta omaan seuraamusprosessiinsa. Kokonaisuuden avulla asiakas voi olla vuorovaikutuksessa työntekijäänsä. Se voi myös tukea asiakasta hänen elämäntilanteensa vahvistamis- ja muutostyöskentelyssä. Nimetty asiakastyöntekijä pystyy myös käyttämään mobiilisovellusta erilaisissa työtehtävissään.
Mobiilisovelluksen ja Rikosseuraamuslaitoksen asiakasjärjestelmän välille ei tämän hankinnan puitteissa rakenneta integraatiota. Asiakas käyttää sovellusta omasta älypuhelimesta.  Mobiilisovelluksen avulla asiakastyöntekijä ja asiakas voivat viestitellä ja soittaa toisilleen. Mobiilisovelluksen avulla he voivat myös keskustella videopuhelun kautta sekä jakaa kuvia ja tiedostoja. Mobiilisovellus pitää sisällään tietoa eri seuraamuksista, yhteystietoja Rikosseuraamuslaitokseen ja linkkejä nettipohjaisiin ulkopuolisiin palveluihin. Linkit avautuvat puhelimen oletusselaimessa tai mobiilisovellukseen sulautetussa selaimessa. Asiakkaalle on oma osio, johon hän voi kirjoittaa ja ikonien avulla kuvata omaa muutosprosessiin ja hyvinvointiin liittyviä asioita. Asiakas voi tallentaa seuraavan tapaamisajan mobiilisovellukseen käyttäen myös muistutus ja hälytysominaisuuksia. Sovellus käyttää asiakkaan puhelimen kalenteritoimintoa. Mobiilisovelluksessa on myös avoin tekstikenttä muistiinpanoille.
Mobiilisovellus on ladattavissa Google Playsta ja Apple Storesta. Rikosseuraamuslaitos antaa asiakkaalle käyttäjätunnukset ja vastaa käyttöönotosta. Mobiilisovelluksella asiakas ei voi viestiä kenellekään muulle kuin asiakastyöntekijälleen. Mobiilisovellus on toteuttava suojatuilla ja salatuilla yhteyksillä, siten etteivät ulkopuoliset tahot pääse näkemään viestien selkokielistä sisältöä.
Markkinakartoituksen tavoitteena on tutustua markkinoiden tarjontaan räätälöitävissä olevista ratkaisuista ja kartoittaa eri työkalujen ominaisuuksia, peilaten niitä Rikosseuraamuslaitoksen tarpeisiin. Markkinakartoitukseen osallistuvia toimittajia pyydetään lähettämään kirjalliset kuvaukset olemassa olevista ratkaisuistaan sähköpostitse. Ratkaisut voivat olla sellaisenaan tai muokkaamalla tarpeeseen soveltuvia.
Markkinakartoitus ei sido Oikeusrekisterikeskusta toteuttamaan hankintaa, eikä se sido markkinakartoitukseen osallistunutta kiinnostunutta tarjoajaa mahdolliseen tarjouskilpailuun osallistumiseen. Oikeusrekisterikeskus ei maksa korvauksia markkinakartoitukseen osallistumisesta.
Pyydämme markkinakartoituksesta kiinnostuneita tarjoajia ilmoittautumaan markkinakartoitukseen 2.6.2023 klo 16.00 mennessä sähköpostitse ork_hankinnat@om.fi.
Markkinakartoitukseen liittyvät toimittajatapaamiset pidetään alustavan aikataulun mukaisesti viikoilla 24.
Toimittajatapaamisiin tulee osallistumaan Rikosseuraamuslaitoksen ja Oikeusrekisterikeskuksen edustajia.